Predlog SKLEP SVETA o stališču Evropske unije v Skupnem odboru, ustanovljenem z Začasnim evro-mediteranskim sporazumom o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) v korist Palestinske uprave Zahodnega brega in Gaze na drugi strani glede spremembe člena 15(7) Protokola št. 3 navedenega sporazuma o opredelitvi pojma „izdelki s poreklom“ in metodah upravnega sodelovanja /* COM/2013/0728 final - 2013/0348 (NLE) */





OBRAZLOŽITVENI MEMORANDUM 1. OZADJE PREDLOGA Prepoved povračila carin je določena v členu 15 Protokola št. 3 k Pridružitvenemu sporazumu med Evropsko skupnostjo in Palestinsko osvobodilno organizacijo (PLO), kot je bil spremenjen s Sklepom št. 1/2009 Skupnega odbora ES-PLO z dne 24. junija 2009[1]. Odstavek 7 tega člena določa prehodno obdobje, preden začneta Zahodni breg in Gaza v celoti izvajati prepoved povračila carin, in tej partnerici omogoča, da svojim izvoznikom ali gospodarskim subjektom v tem obdobju dodeli povračila carin. To prehodno obdobje je poteklo 31. decembra 2009. Vendar člen 15(7) določa možnost ponovnega pregleda te določbe s skupnim dogovorom. Leta 2010 je Komisija na prošnjo PLO predlagala podaljšanje obdobja uporabljanja te določbe do 31. decembra 2012[2]. Vendar Skupni odbor EU-PLO ni nikoli sprejel te odločitve. PLO je 6. decembra 2012 pisno zaprosila za ponovno podaljšanje obdobja uporabljanja te določbe za štiri leta. V skladu s členom 39 Protokola št. 3 se določbe navedenega protokola lahko spremenijo s sklepom Skupnega odbora. Besedilo sklepa nadomesti določbo iz člena 15(7). Strani sta se sporazumeli, da bosta obdobje izvajanja iz člena 15(7) podaljšali za šest let z začetkom veljavnosti 1. januarja 2010, da se zagotovijo jasnost, dolgoročna gospodarska predvidljivost in pravna varnost za gospodarske subjekte, kot tudi skladnost s podobnimi prošnjami drugih sredozemskih držav ter da se upošteva tudi obdobje, zajeto s predlogom Komisije, ki je sledil prvi prošnji PLO. V okviru delovne skupine Pan-Euro-Med je bilo dogovorjeno, da se bo do uradnega sprejetja tega sklepa njegova vsebina uporabljala od 1. januarja 2010. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Opravljena so bila posvetovanja z zainteresiranimi stranmi v okviru delovne skupine Pan-Euro-Med in Odbora za carinski zakonik – oddelek za poreklo. Zunanje izvedensko mnenje ni bilo potrebno. Ocena učinka ni bila potrebna, ker so predlagane spremembe tehnične in ne vplivajo na vsebino trenutno veljavnega Protokola o pravilih o poreklu. 3. PRAVNI ELEMENTI PREDLOGA Spremenjena določba o povračilu bi se morala uporabljati retroaktivno od 1. januarja 2010. Pravna podlaga spremembe te določbe je prvi pododstavek člena 207(4) v povezavi s členom 218(9) Pogodbe o delovanju Evropske unije. Predlog je v izključni pristojnosti Unije. Načelo subsidiarnosti se zato ne uporablja. Predlagani instrument: sklep Sveta. 2013/0348 (NLE) Predlog SKLEP SVETA o stališču Evropske unije v Skupnem odboru, ustanovljenem z Začasnim evro-mediteranskim sporazumom o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) v korist Palestinske uprave Zahodnega brega in Gaze na drugi strani glede spremembe člena 15(7) Protokola št. 3 navedenega sporazuma o opredelitvi pojma „izdelki s poreklom“ in metodah upravnega sodelovanja SVET EVROPSKE UNIJE JE – ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Protokol št. 3 Začasnega evro-mediteranskega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) v korist Palestinske uprave Zahodnega brega in Gaze na drugi strani [3] (v nadaljnjem besedilu: Sporazum), kakor je bil spremenjen s Sklepom št. 1/2009 Skupnega odbora ES-PLO z dne 24. junija 2009[4], obravnava opredelitev pojma „izdelki s poreklom“ in metode upravnega sodelovanja. (2) Člen 15 Protokola št. 3 vsebuje splošno prepoved povračila ali oprostitev plačila carin za materiale brez porekla, ki se uporabljajo za izdelavo izdelkov s poreklom. Vendar odstavek 7 tega člena določa, da se povračilo ali oprostitev plačila carin pod določenimi pogoji lahko uporablja do 31. decembra 2009. (3) Na prošnjo PLO je Komisija leta 2010 predlagala podaljšanje obdobja uporabljanja člena 15 Protokola št. 3 k Sporazumu, z učinkom do 31. decembra 2012[5]. Vendar Skupni odbor EU-PLO ni nikoli sprejel te odločitve. (4) Zaradi zagotovitve jasnosti, dolgoročne gospodarske predvidljivosti in pravne varnosti za gospodarske subjekte ter da se upošteva tudi obdobje, zajeto s predlogom Komisije, sta se strani sporazumeli, da bosta izvajanje iz člena 15(7) (podaljšali) za šest let, z učinkom od 1. januarja 2010. (5) V skladu s členom 39 Protokola št. 3 bi zato Skupni odbor, ustanovljen s Sporazumom, moral spremeniti Protokol. (6) Evropska unija bi zato v Skupnem odboru morala sprejeti stališče, opredeljeno v osnutku priloženega sklepa – SPREJEL NASLEDNJI SKLEP: Člen 1 Stališče, ki ga bo Evropska unija z namenom podaljšanja obdobja uporabe navedene določbe sprejela v Skupnem odboru, ustanovljenem z Začasnim evro-mediteranskim sporazumom o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) v korist Palestinske uprave Zahodnega brega in Gaze na drugi strani glede spremembe člena 15(7) Protokola št. 3 o opredelitvi pojma „izdelki s poreklom“ in metodah upravnega sodelovanja, je opredeljeno v osnutku priloženega sklepa Skupnega odbora. Člen 2 Sklep Skupnega odbora se objavi v Uradnem listu Evropske unije. V Bruslju, Za Svet Predsednik PRILOGA Osnutek SKLEP ŠT. […] SKUPNEGA ODBORA EU-PLO z dne […] o spremembi člena 15(7) Protokola št. 3 k Začasnemu evro-mediteranskemu sporazumu o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) v korist Palestinske uprave Zahodnega brega in Gaze na drugi strani glede opredelitve pojma “izdelki s poreklom“ in metod upravnega sodelovanja SKUPNI ODBOR JE – ob upoštevanju Začasnega evro-mediteranskega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) v korist Palestinske uprave Zahodnega brega in Gaze na drugi strani, zlasti člena 39 Protokola št. 3 k Sporazumu, ob upoštevanju naslednjega: (1) Člen 15(7) Protokola št. 3 k Začasnemu evro-mediteranskemu sporazumu o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) v korist Palestinske uprave Zahodnega brega in Gaze na drugi strani[6] (v nadaljnjem besedilu: Sporazum), kakor je bil spremenjen s Sklepom št. 1/2009 Skupnega odbora ES-PLO z dne 24. junija 2009[7], pod določenimi pogoji omogoča povračilo ali delno oprostitev plačila carin ali dajatev z enakim učinkom do 31. decembra 2009. (2) Leta 2010 je Komisija na prošnjo PLO predlagala podaljšanje obdobja uporabljanja člena 15 Protokola št. 3 k Sporazumu do 31. decembra 2012[8]. Vendar Skupni odbor EU-PLO ni nikoli sprejel te odločitve. (3) Zaradi zagotovitve jasnosti, dolgoročne gospodarske predvidljivosti in pravne varnosti za gospodarske subjekte ter da se upošteva tudi obdobje, zajeto s predlogom Komisije, sta se pogodbenici dogovorili o podaljšanju obdobja uporabljanja člena 15(7) Protokola št. 3 k Sporazumu za šest let, z učinkom od 1. januarja 2010. (4) Zato bi bilo treba Protokol št. 3 k Sporazumu ustrezno spremeniti. (5) Ker se je člen 15(7) Protokola št. 3 k Sporazumu z 31. decembrom 2009 prenehal uporabljati, bi se moral ta sklep začeti uporabljati s 1. januarjem 2010 – SPREJEL NASLEDNJI SKLEP: Člen 1 Zadnji pododstavek člena 15(7) Protokola št. 3 k Začasnemu evro-mediteranskemu sporazumu o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) v korist Palestinske uprave Zahodnega brega in Gaze na drugi strani o opredelitvi pojma „izdelki s poreklom“ in metodah upravnega sodelovanja se nadomesti z naslednjim besedilom: „Določbe tega odstavka se uporabljajo do 31. decembra 2015 in se lahko z medsebojnim soglasjem ponovno pregledajo.“ Člen 2 Ta sklep začne veljati na dan sprejetja. Uporablja se od 1. januarja 2010. V […] Za Skupni odbor Predsednik […] [1] UL L 298, 13.11.2009, str. 1. [2] COM(2010) 166, 21.4.2010. [3] UL L 187, 16.7.1997, str. 3. [4] UL L 298, 13.11.2009, str. 1. [5] COM(2010) 166, 21.4.2010. [6] UL L 187, 16.7.1997, str. 3. [7] UL L 298, 13.11.2009, str. 1. [8] COM(2010) 166, 21.4.2010.